เรื่องร้องเรียน: มีคนเลี้ยงสุนัขบนแฟลตข้าราชการสำนักสิ่งแวดล้อม อาคาร 1 ชั้น 2 เลี้ยงสุนัขแล้วปล่อยให้สุนัขมาถ่าย ฉี่ บริเวณทางเดินส่วนกลาง สร้างความเดือดร้อนต่อผู้พักอาศัย และขอให้ตรวจสอบบัตรประชาชนผู้พักอาศัยทุกห้องด้วยว่าอยู่ตรงตามสัญญาหรือไม่ มีเลี้ยงทั้งหมาและแมวบนตึก เจ้าของแมวโอเคดีขึ้นแมวถ่ายฉี่ เป็นที่เป็นทาง แต่หลังๆมีคนเอาสุนัขขึ้นมาเลี้ยงบนตึก อันนี้ไม่โอเคเลยเพราะชอบปล่อยให้มาถ่าย มาฉี่เวลากลางคืนตามหน้าห้องคนอื่น ช่วยมาตรวจสอบด้วยคะ
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้รับเรื่องร้องทุกข์ของกรุงเทพมหานครผ่านทาง Traffy Fondue เลขที่รับแจ้ง 2023-P6H629 กรณี มีคนเลี้ยงสุนัขบนแฟลตข้าราชการอาคาร ๑ชั้น ๒ เลี้ยงสุนัขแล้วปล่อยให้สุนัขมาถ่าย ฉี่ บริเวณทางเดินส่วนกลาง สร้างความเดือดร้อนต่อผู้พักอาศัย ให้เจ้าหน้าที่เข้าไปตรวจสอบแล้วไม่มีใครยอมรับว่าเป็นเจ้าของสุนัข ได้จัดบุคลากรเข้าไปทำความสะอาดอาคารที่พักอาศัยสำนักสิ่งแวดล้อมทั้ง ๕ อาคาร และได้ติดประกาศระเบียบกรุงเทพมหานครว่าด้วยการพักอาศัยในอาคารที่พักอาศัยของสำนักสิ่งแวดล้อม กรุงเทพมหานคร ในการเข้าพักอาศัย ข้อ ๑๐(๑๐) ต้องไม่เลี้ยงสัตว์ที่อาจก่อให้เกิดความรำคาญ เดือดร้อน อันตราย หรือเป็นภัยต่อความสงบสุขแก่ผู้พักอาศัยคนอื่น ๆ หรือก่อให้เกิดความสกปรกต่อห้องพักอาศัย อาคารที่พักอาศัยหรือบริเวณอาคารที่พักอาศัย เช่น สุนัข แมว เป็นต้น กรณีขอให้ตรวจสอบบัตรประชาชนผู้พักอาศัยทุกห้องด้วยว่าอยู่ตรงตามสัญญาหรือไม่ จึงได้ให้เจ้าหน้าที่เข้าไปตรวจสอบอยู่ระหว่าง ดำเนินการตรวจสอบรายชื่อผู้พักอาศัย และได้กำชับเจ้าหน้าที่รักษาความปลอดภัยให้เดินตรวจตราประจำอาคารอย่างเข้มงวดมากขึ้น
ความเห็นของผู้แจ้ง: สงสารคนทำความสะอาดคะ คนที่ทำสกปรกก็คนเดิมๆ ขอบคุณเจ้าหน้าที่ที่เข้ามาทำความสะอาดให้
พื้นที่: แขวงประเวศ เขตประเวศ กรุงเทพมหานคร